அதன் பிறகே, திருச்சி ஜீயபுரம் காவல் நிலையத்தில் வழக்கு பதிவு செய்யப்பட்டது. அதைத்தொடர்ந்து கடந்த ஜனவரி மாதம், சிலைக் கடத்தல் தடுப்புப் பிரிவு ஐ.ஜி பொன் மாணிக்கவேல் தலைமையிலான சிலைக் கடத்தல் தடுப்புப் பிரிவு போலீஸார் திருப்பராய்த்துறைக்கு நேரில் வந்து கோயிலில் ஆய்வு செய்தனர். அதேபோல், கடந்த ஜூன் மாதமும் ஆய்வு செய்யப்பட்டது. அப்போது கோயிலுக்குள் இருந்த மேலும் 2 சிலைகள் காணாமல் போனது தெரியவந்தது. போலீஸாரின் தீவிர விசாரணையைத் தொடர்ந்து, இந்தச் சிலை விவகாரத்தில் அதே ஊரைச் சேர்ந்த பரம்பரைக் கணக்காளராக பணிபுரிந்து வரும் சுந்தரம் அய்யங்காரின் மகன் கண்ணன், அறநிலையத் துறை சார்பில், பூக்கட்டி கொடுக்கும் பணிக்காக நியமிக்கப்பட்டிருந்த திருப்பராய்த்துறை மீனாட்சிபுரத்தைச் சேர்ந்த கிருஷ்ணமூர்த்தி மகன் ராமநாதன், கோயில் செயல் அலுவலரும், அதே பகுதியைச் சேர்ந்த குப்புசாமி மகனுமான அனந்தகுமார் ராவ் உள்ளிட்டோர் நடவடிக்கைகள் குறித்து சந்தேகம் வந்தது.